
Д О К Л А Д Н А   З А П И С К А

От Себихан Керим Мехмед  –  кмет на община  Крумовград

Относно: Информация за актуализирано  разпределение на промените по  бюджета на община Крумовград  за второто тримесечие на 2024 година


Дами и господа общински съветници,
Бюджетът на община Крумовград е приет на заседание на Общинския съвет на 15.02.2024 година в  размер на 52 721 266 лева. В изпълнение на разпоредбите на ПМС 13/2024 година за изпълнение на държавния бюджет за 2024 година бюджета на общината е актуализиран многократно с писма от Министерство на финансите, както и с  получените трансфери. Общия размер на бюджета  към 30.03.2024 г. е достигнал 54 039 119  лева, а към 30.06.2024 г е 56 739 997 лева.
 Увеличението на бюджета за второто тримесечие на 2024 година е  в размер  на 2 700 878 лева. 
В  резултат на получени писма от министерството на финансите за изменение на бюджетните взаимоотношения с  централния бюджет и с получени целевите трансфери, изменението на бюджета е както следва:
1. Увеличаване на общата субсидия  съгласно писмо № ФО -19/18.04.2024 година  на МФ с 268 022 лева за допълнителни трансфери на общините.
2.Увеличаване на целевите трансфери, съгласно писмо на МФ ФО-23/19.04.2024 г. за субсидиране по вътрешноградски и междуселищни пътнически превози  и за компенсиране на безплатни и по намалени цени пътувания в размер на 375 895 лева.
3. Намаляне  на общата субсидия съгласно писмо на ФО-24/25.04.2024 г. в размер на 3970 лева за корекция във връзка с промяна на натуралните показатели  на децата в детските ясли и детските кухни.
4. Увеличаване на целевите трансфери съгласно писмо на МФ-ФО-25/25.04.2024 г. в размер на 340 667 лева за провеждане на избори за народни представители и членове на Европейския парламент.
5.Увеличаване на общата субсидия съгласно писмо на МФ – ФО – 29/10.05.2024 г. в размер на 256 556 лева за възстановяване на транспортните разходи на педагогическия персонал.
6.Намаляне на бюджетните взаимоотношения на общините с централния бюджет за 2024 г. във връзка с промяна на натуралните показатели за финансиране на делегираните от държавата дейности в системата на образованието, съгласно писмо на МФ – ФО-37/06.06.2024 г. в размер на 267 228 лева.
7.Намаляне на бюджетните взаимоотношения с централния бюджет на основание чл. 40 от ПМС № 13 от 2024 г. поради промяна в натуралните показатели във функция "Здравеопазване" от 01.01.2024 г., съгласно писмо на МФ – ФО-39/17.06.2024 г. в размер на 14 504 лева.

8. Целеви средства по ПМС № 220 от 2024 г. за финансово осигуряване на дейности по Програмата за изграждане, пристрояване, надстрояване и реконструкция на детски ясли, детски градини и училища 2020-2022 г. за детска градина с.Подрумче, съгласно писмо на МФ- ФО-41/25.06.2024 г. в размер на 656 515 лева.

9.Увеличаване на общата субсидия по Национална програма "Оптимизиране на вътрешната структура на персонала" и за работа с деца и ученици от уязвими групи, съгласно ПМС № 214/2024 г., съгласно писмо на МФ –Фо-42/26.06.2024 г в размер на 16 767 лева

10. Получени трансфери от агенцията за социално подпомагане  за предоставяне на социалната услуга - личен асистент по закона за личната помощ – 623 405 лева
11. Получени трансфери от Фонд „Социална закрила“ – 35 696 лева за оборудване на Домашен социален патронаж.
12.Получен трансфер от АСП по „Приемна грижа“ – 12 708 лева

13. Получен трансфер от МРРБ – 55 848 лева за общ устройствен план на общината.
14. Получено дарение – 50 536 лева

15. Получен трансфер от ПУДООС – 7 475 лева за изграждане на зона за отдих в с.Кандилка.
16.Трансфери от Агенцията по заетостта – 12 490 лева
17.Актуализация на бюджета с Решение на ОбС – 274 000 лева – разпределение на средствата за отчисления по ЗУО.
На база на получените писма от МФ и получените трансфери  със заповеди на кмета на общината и с решение на ОбС през първото тримесечие бюджета на общината е актуализиран със 2 700 878 лева.

Изменението на бюджета в разходната му част по параграфи и подпараграфи е видно от Приложение № 1 към докладната. 
Изменението на бюджета за получените средства за безплатните превози на учениците е отразено в делегираната държавнa  дейност – „Други дейности по образованието“ – 295 363 лева. 
Субсидията от 36 034 лева за междуселищните превози е отразено в дейност „Други дейности по транспорт, пътища, пощи и далекосъобщения“, а средствата за компенсиране на пътуванията на пенсионерите в размер на 44 498 лева в дейност „Други служби и дейности по социалното осигуряване. 

Получената обща субсидия е отразена по дейности във функция „Образование“ и „Общодържавни служби“ съгласно получените писма.

Получените трансфери за финансиране на социалните  услуги  за личен асистент по закона за личната помощ, приемна грижа и трансферите за временна заетост от 648 603 лева са отразени във функция „Социално осигуряване, подпомагане и грижи.

На основание  чл. 21, ал. 1, т. 6 от ЗМСМА и във връзка с чл.56 и чл. 125 ал. 4 от Закона за публичните финанси и чл. 42, ал. 4  от Наредба за условията и реда за съставяне на тригодишната бюджетна прогноза за местните дейности и за съставяне приемане, изпълнение и отчитане на бюджета на община Крумовград предлагам Общинския съвет да вземе следното




              Р Е Ш Е Н И Е:


Приема информация за актуализираното разпределение на промените по бюджета на община Крумовград  за второто тримесечие на 2024 година, съгласно Приложение № 1, неразделна част от решението.







Внесъл: _________________







                        / Себихан Мехмед/
Изготвил:______________   


/В. Хаджиева/
